### Beslutningstema

I denne sag skal Teknik- og Miljøudvalget beslutte om Tønder Kommune skal arbejdes videre med anbefalingerne fra [adresse].

### Historik

Teknik- og Miljøudvalget gennedsatte i 2021 et vandløbsudvalg for [adresse] ”Udvalget for afvanding, klima og natur i [adresse] opland - Brede Å udvalget”. Formandskabet varetages af Tønder Kommune.

Udvalget havde jf. kommissoriet, til opgave at videreføre arbejdet med afvandingsforhold i [adresse] opland samt at inddrage forhold som klimatilpasning, øget nedbør, havspejlsstigninger, målopfyldelse i vandløbene, dyrkningssikkerhed, fysisk planlægning, naturhensyn finansiering og lovgivning.

Udvalget afrapporterer til Teknik- og Miljøudvalget i Tønder Kommune i rapportform med forslag til konkrete indsatser, projekter og handlinger med henblik på realisering.

### Sagsfremstilling

Brede Å udvalget indstiller i afrapporteringen, at der afgrænses og arbejdes videre med et scenarie for pumpning ved [adresse].

Udvalget indstiller endvidere, at beregningsopgaven udbydes til et kompetent rådgiverfirma med henblik på at få beregnet effekterne af de foreslåede indsatser.

Brede Å udvalgets rapport har været i høring hos udvalget medlemmer. Høringsbemærkningerne, der alle støtter indstillingen, er vedlagt sagen.

### Økonomi

Forvaltningen har for nuværende ikke overblik over den samlede økonomi, men forventer at skulle bruge 1 mio. kr. på den indledende projektering, herunder beregningsopgaven.

### Indstilling Direktøren for Teknik/Miljø, Service og Beskæftigelse indstiller,

at forvaltningen arbejder videre med Brede Å-udvalgets anbefaling,

at der bevilliges og frigives 1 mio. kr. til indledende projektering, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales, idet Teknik og Miljøudvalget besluttede at finansieringen oversendes til budget-arbejdet 2026.

Frans Johnsen (A) deltog ikke i mødet.